ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ይቕረ ክብሎ ድየ?- ሰብኣየይ ውሉፍ ፆታዊ ርክብ ምዃኑ ዝፈለጥኹሉ መንገዲ 4 ጉንቦት 2019 ምንጪ ስእሊ, Karen Charmaine Chanakira ብዙሓት ብዛዕባ ወልፊ ፆታዊ ርክብ ብግልፂ ንምዝራብ ኣይደፍሩን። በዚ ምኽንያት ድማ፡ እዚ ጉዳይ ኣካትዒ ኮይኑ ይቕጽል ኣሎ። ጋዜጠኛ ቢቢሲ ሳንታ ሚስካ፡ ምስ ሓንቲ ን 20 ዓመታት ኣብ ሓዳር ድሕሪ ምጽንሓ ሰብኣያ ካልእቲ ውሽማ ከምዝደረበላን ካልእ ህይወት ከምዘለዎን ምስ ዝፈለጠት ውልቀ ሰብ ዝገበረቶ ዕላል እዩ። ኩሉ ግዘ ብጣዕሚ ጥዕና ዘለዎ ሓዳር ከምዘለኒ እየ ዝሓስብ ነይረ። ምስ በዓል ቤተይ ንብዙሕ ዓመታት ብሓደ ድሕሪ ምፅናሕና ኢና ተመርዒና፤ ንዕስራ ዓመታት ብሓዳር ፀኒዕና ቆልዑ እውን ወሊድና። ሰብኣየይ ዕዉት ናይ ንግዲ ሰብ ክኸውን ከሎ፡ መብዛሕትኡ ግዘ ናብ ዝተፈላለዩ ከባብታት ስለዝገይሽ፡ ብዙሕ ግዘ ንብሕተይ ንደቀይ እናሓብሐብኩ እየ ዘሕልፎ። ናብ ገዛ ኣብ ቀዳመ ሰናብቲ እዩ ዝመፅእ። ብጣዕሚ ንቡር ሓዳር ከምዘለኒ እየ ዝሓስብ ነይረ። ንሱ እውን ናብ ገዛ ኣብ ዝመጽኣሉ እዋን ሕጉስ ይመስል። ስለዝኾነ ድማ ኣብ ደገ ብዛዕባ ዘሎ ህይወቱን፡ እንታይ ከምዝገበረን ዋላ ሓደ ኣፋፍኖት ኣይነበረንን። ሓደ መዓልቲ ኣብቲ ዘንብበሉ ጠረጴዛ ዝኾነ ነገር እናደለኹ እንከለኹ፡ ኮምፒዩተሩ ተኸፊታ ርእየያ። ኣብ ልዕሊ እቲ ስክሪን እንታይ ከምዘሎ ኣየፃረኹን፡ ኣጋጣሚ ግልጽ ክብል እንከለኹ ግን፤ ኢመይላት ርእየ። ድንገት ድማ ኣብቲ ኢመይል፡ ኣብ ለንደን ሆቴል ከምዝሓዘ ዘርእይ መልእኽቲ ኣብ ዓይነይ ኣትዩ፤ ኣውደ ኣመት ስለዝነበረ ናብ መሓዙተይ ክኸይድ እናተዳለኹ እየ ነይረ። "እቲ ዝረኣኽዎ ነገር ሓዲሹኒ፡ ንምንታይ ኣብ ለንደን ዓራት ሒዙ?" ኩሉ ነገር ሓዲሱኒ፡ ዋላ ሓደ ክርድኣኒ ኣይክኣለን። ኣብቲ ወንበር ኮፍ ኢለ ምሉእ መዓልቲ ብዛዕባ እቲ ጉዳይ ክሓስብ ውዒለ። ፀኒሐ ናብ መደቀሲ ክፍለይ ከይደ ደቂሰ፡ ግና እዚ ጉዳይ ካብ ርእሰይ ክወፅእ ኣይከኣለን። ስለዚ ካብዚ ኩሉ ሓሳብ ክናገፍ፡ ንምንታይ ኣብ ሆቴል ዓራት ከምዝሓዘ ክሓቶ ከምዘለኒ ወሲነ። ሓቲተዮ፡ ግና ኣይመለሰለይን። ውሩይ ተዋሳኣይን ተዋዛይን ቢል ኮዝቢ ምዕማፅ ብምፍጻሙ ንማእሰርቲ ተፈሪዱ ተደጋጋሚ ገበን ምዕማፅ ዝፈፀመ ልዕሊ 250 ዓመት ማእሰርቲ ተፈሪድዎ ሓንቲ ህፃን ኣብ ቤት-ምግቢ ምዕማፃ፡ ቁጠዐ ፈጢሩ ፈተነ ፆታዊ ግህሰት ኣብ ዩንቨርሲቲ ሚዛን ቴፒ ስቕትኡ ዝኾነ ዓብይ ነገር ከምዝፈፀመ ነጊሩኒ። ስቕትኡ ዘለኣለማዊ ይመስል ነይሩ። "እንታይ'ዩ ዝግበር ዘሎ?"ሓቲተዮ። እቲ ትኽክለኛ ቃሉ ኣይዝክሮን፡ ግና ምስ ዝኾነ ሰብ ክራኸብ ነቲ ዓራት ከምዝሓዞ ብምግላፅ፡ ይቕረታ ዝብል ቃል ካብ ልሳኑ ወፅዩ። በዛ ቅፅበት፡ ክዳን ለይተይ ሒዘ ናብ ምድሪ ቤት ወሪደ። ኣብዚ ገዛ እዚ ክፀንሕ ኣይኽእልን፤ በቲ ኩነታት ነቢዐ። ምንጪ ስእሊ, Karen Charmaine Chanakira ድሕሪ ዝተወሰነ ግዘ ናብ ምድሪ ቤት መፂኡ ብድሕረይ ኮፍ ኢሉ፡ ብተግባሩ ከምዝሓዘነን ከምዝተጥዓሰን ድማ ነጊሩኒ። ናብ ናይ ምሸት እንዳ ተልሂት ምኻድ ከምዝጀመረን፡ ኣብኡ ምስዝተላለያ ሓንቲ ሳዕሳዒት ምቅርራብ ከምዝጀመረን፤ እቲ ሆቴል ምስኣ ክራኸብ ከምዝሓዞን ኣርዲኡኒ።። ግዘ ኣይሃብክዎን፡ "ፆታዊ ርክብ ፈጺምኩም ዲኹም?" ኢለ ሓቲተዮ፡ ከምዘይፈፀሙ ነጊሩኒ። ክኣምኖ ደልየ፡ ግን ክኣምኖ ኣይከኣልኩን። መሓዙተይ፡ ቀዳመ ሰናብቲ ኣብ ናይ ደቂ ኣንስትዮ ሰሙናዊ ማሕበርና ዓዲመናኒ ስለዝነበራ፡ ናብአን ከይደ፡ ንቁሩብ መዓልቲ ሓሳበይ ክእክብ ደለኹ። እዚ ጉዳይ ንባዕለይ ጥራሕ ክሕዞ ስለዝደለኹ ንመሓዙተይ ኣይነገርክወንን። ሚስጢረይ ንበይነይ ሒዘ ከበድቲ መዓልትታት ኣሕሊፈ። ድቃስ ዝበሃል ሓሪሙኒ፣ ምግቢ ክበልዕ ኣይከኣልኩን። መመሊሱ ነቲ ዝኾነ ኩሉ ክሓስቦ ምእማን ይኣብየኒ። ናብ ገዛ ምስተመለስኩ፡ ብዛዕባ እዚ ጉዳይ ብዙሕ ተዘራሪብናሉ። ብዙሕ በኽየ። ቅድሚ ሕዚ ፆታዊ ርክብ እንተዘይነይርዎም፡ ብኸመይ ኣብ ሆቴል ዓራት ክሕዝ ይኽእል?
